Kuolinsyyn selvitys on tehtävä, mikäli kuolema on tapahtunut yllättäen esimerkiksi tapaturmaisesti, liikenneonnettomuudessa tai henkilö löytyy kuolleena kotoa. Kuolinsyyn selvitykseen kuluu aikaa yleensä noin viikko, mutta on varauduttava siihen, että aikaa voi kulua kaksikin viikkoa. Hautajaisjärjestelyjä voidaan kyllä hoitaa jo tuona aikana, mutta hautajaispäivä kannattaa varata vasta kolmen-neljän viikon päähän kuolemasta.